CELEX: 32022D1240
Language: sk
Date: 2022-07-18 00:00:00
Title: Rozhodnutie Rady (SZBP) 2022/1240 z 18. júla 2022, ktorým sa mení rozhodnutie (SZBP) 2020/489, ktorým sa vymenúva osobitný zástupca Európskej únie pre dialóg medzi Belehradom a Prištinou a pre iné regionálne otázky západného Balkánu

19.7.2022   
               
               
                  SK
               
               
                  Úradný vestník Európskej únie
               
               
                  L 190/131
               
            
         ROZHODNUTIE RADY (SZBP) 2022/1240
         z 18. júla 2022,
         ktorým sa mení rozhodnutie (SZBP) 2020/489, ktorým sa vymenúva osobitný zástupca Európskej únie pre dialóg medzi Belehradom a Prištinou a pre iné regionálne otázky západného Balkánu
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 33 a článok 31 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 2. apríla 2020 prijala rozhodnutie (SZBP) 2020/489 (1), ktorým sa pán Miroslav LAJČÁK vymenúva za osobitného zástupcu Európskej únie (OZEÚ) pre dialóg medzi Belehradom a Prištinou a pre iné regionálne otázky západného Balkánu. Mandát OZEÚ sa predĺžil rozhodnutím Rady (SZBP) 2021/470 (2) a uplynie 31. augusta 2022.
                  
               
                     (2)
                  
                  
                     Mandát OZEÚ by sa mal predĺžiť o ďalšie obdobie 24 mesiacov a mala by sa stanoviť nová referenčná suma na obdobie od 1. septembra 2022 do 31. augusta 2024.
                  
               
                     (3)
                  
                  
                     OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2020/489 sa mení takto:
            
                        1.
                     
                     
                        Článok 1 sa nahrádza takto:
                        
                           „Článok 1
                           Osobitný zástupca Európskej únie
                           Mandát Miroslava LAJČÁKA ako osobitného zástupcu Európskej únie (ďalej len „OZEÚ“) pre dialóg medzi Belehradom a Prištinou a pre iné regionálne otázky západného Balkánu sa predlžuje do 31. augusta 2024. Rada môže na základe posúdenia Politickým a bezpečnostným výborom (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že sa mandát OZEÚ skončí skôr.“.
                        
                     
                  
                        2.
                     
                     
                        V článku 5 ods. 1 sa dopĺňa tento pododsek:
                        „Referenčná suma určená na úhradu výdavkov spojených s mandátom OZEÚ v období od 1. septembra 2022 do 31. augusta 2024 je 3 970 000 EUR.“.
                     
                  
                        3.
                     
                     
                        V článku 13 sa druhá veta nahrádza takto:
                        „OZEÚ predkladá Rade, VP a Komisii pravidelné správy o pokroku a do 31. mája 2024 predloží záverečnú komplexnú správu o vykonaní mandátu.“.
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 18. júla 2022
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady (SZBP) 2020/489 z 2. apríla 2020, ktorým sa vymenúva osobitný zástupca Európskej únie pre dialóg medzi Belehradom a Prištinou a pre iné regionálne otázky západného Balkánu (Ú. v. EÚ L 105, 3.4.2020, s. 3).
         
            (2)  Rozhodnutie Rady (SZBP) 2021/470 z 18. marca 2021, ktorým sa mení rozhodnutie (SZBP) 2020/489, ktorým sa vymenúva osobitný zástupca Európskej únie pre dialóg medzi Belehradom a Prištinou a pre iné regionálne otázky západného Balkánu (Ú. v. EÚ L 96, 19.3.2021, s. 13).